《孤鸿怨题东吴张节妇卷张自云飞鸿且不再匹况于人乎》
明代·李东阳

翩翩天上鸿，一死不再匹。今人鸟不如，有匹奚但一。

生为比翼死独栖，宁忍孤飞过别枝。养雏成翮老相似，犹忆当年初奠时。

妾心独知人不识，仰视飞鸿指白日。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。